Document ID: 31995R0528

ΚΑΝΟΝΙΣΜΟΣ (ΕΚ) αριθ. 528/95 ΤΗΣ ΕΠΙΤΡΟΠΗΣ της 9ης Μαρτίου 1995 για τροποποίηση του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για τον κλωστικό λίνο και την κάνναβη για τη συμπλήρωση του παραρτήματος Α
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1164/89 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1469/94 (3), περιλαμβάνει στο παράρτημα Α κατάλογο των ποικιλιών λίνου που προορίζονται κυρίως για την παραγωγή ινών, προκειμένου να είναι δυνατόν να διακριθούν οι ποικιλίες αυτές από εκείνες που προορίζονται κυρίως για την παραγωγή σπόρων 7 ότι, μετά την αίτηση της Φινλανδίας που έγινε στο πλαίσιο των διαπραγματεύσεων για τη διεύρυνση, να προστεθούν στον εν λόγω κατάλογο δύο ποικιλίες λίνου που χρησιμοποιούνται από τους φινλανδούς παραγωγούς, πρέπει να συμπληρωθεί το προαναφερθέν παράρτημα Α 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Α του κανονισμού (ΕΟΚ) αριθ. 1164/89, προστίθενται οι ποικιλίες «Aino» και «Martta».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1995/96.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1995.

Labels: 18
17
19
15